Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 46. §-a alapján az örökbefogadást engedélyezõ határozat rendelkezõ részének tartalmaznia kell többek között a gyermek örökbefogadás elõtti nevét, a gyermek örökbefogadása utáni névviselésével kapcsolatos döntést, a gyermek születésének újra anyakönyvezéséhez szükséges adatokat, a gyermek származási helyére vonatkozó adatokat, a vér szerinti szülõként történõ bejegyzésre vonatkozó rendelkezést, az anyakönyvvezetõ megkeresését a gyermek újbóli anyakönyvezésének elrendelése érdekében. A 14. § alapján ezenkívül tartalmaznia kell a határozatba foglalt döntés végrehajtásában,
Paragraph Index: 1182

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 46. §-a alapján az örökbefogadást engedélyezõ határozat rendelkezõ részének tartalmaznia kell többek között a gyermek örökbefogadás elõtti nevét, a gyermek örökbefogadása utáni névviselésével kapcsolatos döntést, a gyermek születésének újra anyakönyvezéséhez szükséges adatokat, a gyermek származási helyére vonatkozó adatokat, a vér szerinti szülõként történõ bejegyzésre vonatkozó rendelkezést, az anyakönyvvezetõ megkeresését a gyermek újbóli anyakönyvezésének elrendelése érdekében. A 14. § alapján ezenkívül tartalmaznia kell a határozatba foglalt döntés végrehajtásában, teljesítésében érdekelt szerv megkeresését is. A gyermek egészséghez való alkotmányos joga érdekében adatvédelmi szempontból elfogadható megoldásnak tartom, ha – a vonatkozó jogi szabályozás módosításával, kiegészítésével – a gyámhatóság mint a régi és új személyazonosító adatok jogszerû kezelõje – kapna megbízást arra, hogy az OEP nyilvántartásából a gyermek régi személyazonosító adataihoz rendelt egészségügyi szolgáltatásokat elvégzett egészségügyi szolgáltatókat megkeresi, és határozatában felszólítja õket az egészségügyi dokumentációban szereplõ régi személyazonosító adatok törlésére és egyidejûleg azok új személyazonosító adatokkal való módosítására, helyettesítésére. Ehhez természetesen az is szükséges, hogy ekkor már rendelkezésre álljon az egészségügyben azonosító kódként használt új taj-szám is. Ezzel a megoldással az örökbe fogadott gyermekek esetében sem az egészségügyi adatok adatbiztonságához, sem a gyermek személyes adatai védelméhez való jog nem sérülne. Ugyanakkor a megfelelõ egészségügyi ellátáshoz, kezeléshez való jog biztosítva lenne. Az örökbefogadást engedélyezõ gyámhatóság ezzel többletterhet kapna, valamint a szükséges jogi szabályozás módosításának elõkészítése a jogalkotóra hárul. Mindamellett az örökbe fogadott gyermek érdekeire és az örökbefogadások viszonylag csekély számára tekintettel a fenti, kompromisszumos megoldás bevezetését elengedhetetlennek tartom. A fentiek alapján a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 25. § (1) bekezdésében foglalt jogkörömmel élve javaslom, hogy az illetékes tárcák (Ifjúsági, Családügyi, Szociális és Esélyegyenlõségi Minisztérium, illetve Egészségügyi Minisztérium) gondoskodjanak az adatkezelésre vonatkozó jogszabályok módosításáról. Budapest, 2005. október 25. Üdvözlettel: Dr. Péterfalvi Attila (1024/K/2005) 2006/162/II. szám [Állásfoglalás: az autó adásvétele elõtt célszerû a tulajdonos hozzájárulását kérni a forgalmazási korlátozásról való adatigényléshez ] Urbán György hivatalvezetõ részére Belügyminisztérium Központi Adatfeldolgozó, Nyilvántartó és Választási Hivatal Budapest Tisztelt Hivatalvezetõ Úr! Köszönettel vettem a fenti számú ügyben írt megkeresésemre adott válaszát. A panaszos arról kért tájékoztatást, miért nincs joga egy autóvásárlónak vásárlás elõtt hivatalosan hozzájutni olyan információhoz, hogy az általa kiválasztott jármû valóban átruházható és tehermentes-e. Az eredetvizsgálat és a törzskönyv nem jelentenek jogi biztonságot a vásárlónak, mivel például opciós terhelésrõl csak az adásvétel megtörténte után, az átírás során szerezhet tudomást a vásárló. A panaszosnak írt válaszomról, illetve állásfoglalásomról az alábbiakban tájékoztatom:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes